OzLabs/hebrew-wiki-articles huggingface dataset:
חואן קורזו

חואן קורזו אי פרינסיפה (בספרדית: Juan Corzo y Principe; ) היה שחמטאי ספרדי-קובני, אלוף קובה בשחמט לפני חוסה ראול קפבלנקה.
== קריירה ==
קורזו נולד במדריד והיגר לקובה בשנת 1887. הוא למד מפיקרדו את רזי המשחק והפך לאלוף מועדון השחמט של הוואנה. זכור במיוחד בשל הפסדו לקפבלנקה בדו-קרב ביניהם בתוצאה 6–7 בשנת 1901, בעת עלייתו המטאורית של השחקן הגדול, כאשר מלאו לקפבלנקה 13. קורזו היווה כוח של ממש בשחמט הקובני, ויחד עם קפבלנקה הוא ייסד את איגוד השחמט של קובה, ובמשך שנים ארוכות היה עורך ביטאון השחמט של קפבלנקה.

== קישורים חיצוניים ==

* [https://web.archive.org/web/20070927174940/http://www.vistula.risp.pl/historia/histor0401.htm משחקי הדו-קרב בין קורזו לקפבלנקה], vistula.risp.pl
* [http://chessmetrics.com/cm/CM2/PlayerProfile.asp?Params=199510SSSSS3S025002000000141000000000004110100 מידע כללי]

==משחקים מוסברים (באנגלית) == 
===1901===
* [https://www.youtube.com/watch?v=64Po0qJqHFU חואן קורזו, אלוף קובה מול חוסה ראול קפבלנקה בן ה-12], 19.11.1901, Jose Raul Capablanca The Saga Begins
* [https://www.youtube.com/watch?v=TXvlzeM8Uu8 חואן קורזו מול חוסה ראול קפבלנקה], 6.12.1901, A New Morphy Had Arisen Corzo vs Capablanca Game 8
* [https://www.youtube.com/watch?v=Tl8sJvmVRgc חוסה ראול קפבלנקה מול חואן קורזו], 11.12.1901, Outplayed Capablanca vs Corzo Game 9
* [https://www.youtube.com/watch?v=f1rHcW3l2XY חוסה ראול קפבלנקה מול חואן קורזו], 15.12.1901, Playing d4 Before it was Cool Capablanca vs Corzo Game 11

קטגוריה:שחמטאים קובנים
קטגוריה:שחמטאים ספרדים
קטגוריה:ילידי 1873
קטגוריה:ספרדים שנפטרו ב-1941
אברה ארוכת עלים

אברה ארוכת עלים (שם מדעי: Pteris vittata) היא מין צמח ממשפחת האברתיים. שמו של הצמח, הן היווני והן העברי, מדמה את עליו הגדולים לאברות העופות. העלה הגדול מנוצה פעם אחת, דבר שמעלה דמיון לצמחים בני משפחת הדקליים.
תפוצתו של השרך בעולם היא באסיה, אפריקה הטרופית ואוסטרליה. בנוסף, זהו מין שיובא על ידי האדם לארצות הברית גם הוא גדל בחוצות ערים. בארץ מדובר בצמח נדיר, וייתכן שנכחד.

הצמח יכול לסייע במקרים של זיהום קרקע באמצעות שיקום בעזרת צמחייה (Phytoremediation). השרך ידוע ביכולתו לספוג ארסן, רעלן שיכול לזהם קרקעות כתוצאת לווי של פעילות תעשייתית.

האברה התקיימה בבתי-גידול לחים ומוצלים בצפון הארץ, אך לא ידוע על פרטים שהם, מעל לכל ספק, שייכים למין המקומי, בבית גידולם הטבעי.

מספר פרטים של מין זה נמצאים בגנים בוטניים בארץ, כדוגמת הגן הבוטני בהר הצופים והגן הבוטני בקיבוץ נתיב הל"ה.

נעשו מספר ניסיונות של רשות הטבע והגנים להשיב מין זה לבית-גידולו הטבעי.

מאז שנות ה-80 נרשמו מספר תצפיות באברה ארוכת-עלים במקומות לחים ומוצלים ברחבי הארץ, כדוגמת נחל עין גב בגולן, כותל בעיר חיפה, בשמורת עין גדי, ב'גבעת בוכמן' במודיעין ובמנהרת קו הרכבת ת"א-נתב"ג.

כאמור, קיים ספק אם מדובר בפרטים ששייכים למין המדובר. דמיונם של המינים בסוג אברה, האפשרות של נשיאת הנבגים למרחק עצום על ידי הרוח, וכן הכנסת מיני אברה שונים לגינון מקשה על הגדרתם.

==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:צמחי בר בסכנת הכחדה בישראל
קטגוריה:ערכי טבע מוגנים בישראל: צמחים
קטגוריה:שרכיים
קטגוריה:צמחי נוי
קטגוריה:צמחים שתוארו ב-1753
פשטה שרועה

פְּשֵׁטָה שְׂרוּעָה (שם מדעי: Bacopa monnieri) הוא מין צמח בר עשבוני ממשפחת הלועניתיים.
תפוצתו בישראל מצטמצמת לאזור הצפון, סמוך למקווי מים או לפלג מים זורמים.

בירדן הוא נמצא באתרים נוספים, כדוגמת פתח הקניון של ואדי אבן חמיד.

מספר פרטים של מין זה הובאו לגן הבוטני בקיבוץ נתיב הל"ה.

== קישורים חיצוניים ==

פשטה שרועה

== הערות שוליים ==

קטגוריה:לועניתיים
קטגוריה:ארץ ישראל: לועניתיים
קטגוריה:צמחי בר בסכנת הכחדה בישראל
קטגוריה:פרחים סגולים בארץ ישראל
ליאם קייל סאליבן

ליאם קייל סאליבן (אנגלית: Liam Kyle Sullivan; נולד ב-17 ביולי 1973) הוא שחקן וקומיקאי אמריקאי. סאליבן השתתף בתפקיד אורח במספר תוכניות טלוויזיה אמריקניות כמו "בנות גילמור", "זהות בדויה" ו-"8 כללים פשוטים", אך הוא ידוע בעיקר בזכות סרטוני האינטרנט שהוא יוצר. לאחרונה הוא מככב בסדרה אני שונא את גיל 30 המשודרת בערוץ המוזיקה VH1.

==ביוגרפיה==

סאליבן נולד בנורפוק, מסצ'וסטס, ארצות הברית.

== מערכונים פופולריים ==
{| class="wikitable"
! valign="top" |"Shoes" ("נעליים")
|סרטון זה סובב סביב בחורה ששמה "קלי", שרוצה לרכוש נעליים. שיר זה משלב אלמנטים של מוזיקה אלקטרונית, ובסרטון זה מופיעים לצד סאליבן שחקנים וקומיקאים נוספים. סאליבן גילם את קלי בלבוש דראג, ובנוסף גילם את אביו ואת אחיה התאום של קלי, כריס. סרטון זה הפך את קלי למפורסמת בזכות המילים "Betch" ("כלבה") ו-"Shetbag" ("שק חרא"). לאחר שהסרטון לשיר "Shoes" הופק, הוא זכה לפרסום על ידי הקומיקאית מרגרט צ'ו, וכך זכה לתפוצה רחבה באינטרנט - הוא הפך לסרטון פופולרי באתר יוטיוב, שם נצפה על ידי יותר מ-19 מיליון גולשים.
|-
! valign="top" |"Muffins" ("מאפינס")
| סרטון המצולם בסגנון של פרסומת טלוויזיה בתקציב נמוך, בו סאלבין הלבוש דראג, מופיע בדמות סבתא זקנה האופה מאפינס, וגם בדמות הנכד שלה, ג'וני. הסבתא מפרסמת מגוון של מאפינס, כשהיא מתחילה בפרסום מאפינס בטעמים מוכרים, ומהר מתקדמת למפאינס ביזאריים כמו "מאפין ציפורים", "מאפין מלחמת הכוכבים", "מאפין דמיוני", "מאפין הסכסוך הישראלי-פלסטיני" ועוד. 
|-
! valign="top" |"Sextop 2000" ("סקסטופ 2000")
|בסרטון זה, סאליבן מופיע בפרסומת למוצר שלא קיים - מחשב נייד המתמחה בהסתרה של תוכני פורנו. לסאליבן אין שום קשר להפקת הסרטון, הוא אך ורק משחק בו. 
|-
! valign="top" |"Text Message Breakup" ("פרידה ב-SMS")
|סרטון זה מראה את החבר של קלי (ניל) נפרד ממנה על ידי שליחת הודעת טקסט (SMS). קלי וחברתה הת'ר הולכות למועדון שבו הוא נמצא כדי לפרוק עליו את כעסן הרב. הן זורקות אותו מחוץ למועדון, וכך הוא זוכה גם בשנאת שאר הבנות שמסביבו, שאומרות (בשפה בוטה) שהן לא רוצות שום קשר איתו ושהוא שווה לכלום. 
|-
|}

== הקלטות ומדיה נוספת ==
*ביולי 2006 סאליבן הקליט את אלבומו Shoes, אלבום שכל שיריו מבוצעים על ידי הדמות "קלי". 
*סאליבן השתתף בפרסומת לממתק "סקיטלס".
*ב-2007 סאליבן הופיע כ"קלי" בווידאו-קליפ לשיר "Shores of California" של להקת דרזדן דולז.
* סאליבן משחק את "קלי" בסדרה "אני שונא את גיל 30" בערוץ VH1.

== קישורים חיצוניים ==

* 

* [http://www.youtube.com/profile?user=liamkylesullivan הדף הרשמי באתר יוטיוב]
* [http://www.thatotherpaper.com/austin/ohmygod_liam ריאיון עם ליאם סאליבן] מ-That Other Paper
* [https://web.archive.org/web/20070127024027/http://www.craveonline.com/life/articles/04647114/lets_get_some_shoes.html ראיון] ב-Crave Online
* [http://www.wickedinfo.com/content/view/111/1/ ראיון] ב-WickedInfo.com

קטגוריה:בוסטון: אישים
קטגוריה:קומיקאים אמריקאים
קטגוריה:אמריקאים שנולדו ב-1973
פיקוס בת-שקמה

פיקוס בת-שקמה (שם מדעי: Ficus palmata, ידוע באנגלית כ-Wild Fig) הוא עץ או שיח גדול, שקיים פולמוס לגבי הימצאו בארץ ישראל המערבית כצמח בר.

==מאפיינים==
עץ פיקוס בת-שקמה עשוי לצמוח לגובה של תשעה מטרים, אם כי לרוב פרטים שלו נמוכים יותר. כמו מיני פיקוס רבים, הוא נפוץ במזרח התיכון, באסיה ובחלקים מאירופה. 

העץ רגיש לצינה, ולרוב מפריח פגות בין יוני לספטמבר, ואלו מופרות לקראת סוף תקופה זו, החל מאוגוסט. מראהו דומה לפיקוס התאנה, והוא נבדל מהתאנה בגודל פירותיו (שחורים וקטנים יותר) ועלים המאונים לשלוש אונות במקום לחמש. צומח היטב על קרקע גירית ועל מסלעות.

פיקוס בת-שקמה גדל בתנאי עקת מים בצורה שמזכירה פיקוס התאנה, דבר שעשוי לגרום לבלבול בין מינים אלו. עם זאת, עליו מפורצים פחות ופירותיו קטנים יותר.

==בישראל==
מספר פרטים של מין זה נמצאו בעבר בת'מילה סמוך למקום שבו שוכן היום מעבר הגבול עין נטפים. פרטים אלה התייבשו במהלך השנים.

במספר מקומות בארץ צומחים פרטים של פיקוס התאנה, שפורסמו בעבר כפיקוס בת-שקמה על ידי ספרים וכותבים בני-סמכא. המקרה המפורסם ביותר הוא של שני העצים בקניון נחל חווה שנמצא בהר הנגב. מקרים דומים של זיהוי שגוי הם פרטים של פיקוס ב'עין א-תינה' בנחל זרחן, עין אורחות ובקניון נחל ורדית. אף אחד מפרטים אלו לא שייך למין פיקוס בת-שקמה. פיקוס בת-שקמה הוא צמח מוגן בישראל.

על פי הספר האדום של רשות הטבע והגנים, בכל הארץ ישנו רק עץ אחד מהמין הזה, והוא גדל בהרי אילת. עם זאת, הפיקוס בת-שקמה לא נמצא בסכנת הכחדה עולמית, שכן הוא קיים בטבע בכמה מדינות במזרח התיכון, והוא נפוץ במיוחד באיראן ובאפגניסטן.

בגן הבוטני בירושלים עמלים בעשור האחרון על ריבוי הפיקוס בניסיון להצילו. במסגרת אירועי השבעת הכנסת ה-22 החלה מסורת שבה מנכ"ל הגן מעניק לכנסת עץ או פרח נדירים כדי שאלה יישתלו בגינת המשכן. כחלק מהשמירה על הפיקוס, גנני הכנסת קיבלו הכשרה מאנשי הגן הבוטני לטיפוחו. "אנו מקווים כי השתיל שהענקנו לכנסת יסמל את התקווה לצמיחתה של הדמוקרטיה והאחדות בעם", אמר תום עמית, מנכ"ל הגן הבוטני.

יו"ר הכנסת, ח"כ יולי אדלשטיין, השתתף בטקס הנטיעה, ואמר כי הכנסת מתגאה בסיוע לשמירת צמחים ועצים הנמצאים בסכנת הכחדה. "נציב את הפיקוס בת-שקמה כנקודת ביקור למאות אלפי המבקרים במשכן", אמר בטקס. "כולי תקווה כי הגברת המודעות לסכנת הכחדתו של הצמח העתיק הזה תעזור במשימה החשובה להצלתו"

בממלכת ירדן קיימים פרטים רבים של מין זה, במחשופים של סלעים קשים, במקרים רבים סמוך לבתי-גידול לחים.

==קישורים חיצוניים==

* [https://redlist.parks.org.il/plants/detail/Ficus%20palmata/ פיקוס בת-שקמה] באתר פורטל הערכות הסיכון לטבע בישראל
* 

==הערות שוליים==

קטגוריה:צמחים שתוארו ב-1775
קטגוריה:טקסונים שתוארו בידי פטר פורסקל
בת-שקמה
קטגוריה:ארץ ישראל: תותיים
קטגוריה:ארץ ישראל: עצים
קטגוריה:צמחי בר בסכנת הכחדה בישראל
קטגוריה:צמחי בר שנכחדו בישראל
קטגוריה:ערכי טבע מוגנים בישראל: צמחים
מרסל קליין

מרסל קליין (יולי 1937 - 21 במאי 2008) היה המדען הראשי של רפא"ל (הרשות לפיתוח אמצעי לחימה). קליין היה בין הישראלים הבודדים שהיו לחברים באקדמיה הבינלאומית לאסטרונאוטיקה.

נולד בצרפת. בשנת 1960 סיים בהצטינות את לימודיו בטכניון, חיפה בהנדסה אווירונאוטית. במקביל ללימודיו בטכניון עסק בהוראה במוסד זה. בשנת 1969 סיים לימודי מסטר בהנדסה אוירונאוטית בטכניון. בשנת 1974 סיים לימודי דוקטורט באווירונאוטיקה ב-MIT שבארצות הברית. התמחותו העיקרית בנושאי טילים, פגזים והנעה רקטית.

בסוף שנות הש-70 של המאה העשרים עמד קליין בראש קבוצת התכנון של פיתוח לוויין ישראלי ראשון (אביר) ביחד עם יונתן מס. לימים הועברה האחריות לפיתוח הלוויין לתעשייה האווירית. קליין היה מנהלה הרביעי של סוכנות החלל הישראלית.

בין הפרויקטים הנזקפים לזכותו ניתן למנות את יכולת השיגור העצמאית של ישראל, הלוויין הישראלי הראשון ופרויקטים נוספים במערכת הביטחון.

נפטר ב־21 במאי 2008 בחיפה כתוצאה מהסתבכות של מחלת הסוכרת.

ממאמריו:
<div class="mw-content-ltr">
* Klajn, Marcel), "An approximate solution for the motion of a spinning projectile with a non linear Magnus moment," Israel Journal of Technology, v. 8, pp. 181-8 (1970)
* Klajn, Marcel and Gur, Ilana, "Nutational divergence time constant of spinning axisymmetric spacecraft due to damped elastic structural elements," Proceedings of Guidance, Navigation and Control Conference, Hilton Head Island, South Carolina, USA (10-12.8.1992), pp. 47-52
</div>

== לקריאה נוספת ==
<div class="mw-content-ltr">
* Inbar, Tal, "Marcel Klajn, dreamer of space, builder of satellites: The untold story of Israel's space program pioneer," 63rd International Astronautical Congress, held in Naples, Italy, (1-5.10.2012), Lecture IAC-12.E4.1.3
</div>

קטגוריה:אנשי תוכנית החלל הישראלית
קטגוריה:מדענים ראשיים
קטגוריה:סגל רפאל
קטגוריה:מהנדסי אווירונאוטיקה ישראלים
קטגוריה:נפטרים מסוכרת
קטגוריה:ישראלים שנולדו ב-1937
קטגוריה:ישראלים שנפטרו ב-2008
שום גבוה

Allium ampeloprasum
שום גבוה (שם מדעי: Allium ampeloprasum) הוא גאופיט בעל בצל גדול באדמה, המגדל עמוד תפרחת שגובהו 80 עד 150 ס"מ. זהו מין הבר ממנו תורבתה הכרישה.
== מאפיינים ==
עמוד התפרחת זקוף, בלתי מסועף, ובבסיסו עלים שטוחים מעטים. בראשו מתנשאת קרקפת דמוית כדור בקוטר 3-5 ס"מ. לפעמים צבע הפרחים ירוק חיוור ולפעמים סגול-ארגמן. 

השום הגבוה פורח בחודשים מאי-יוני, והפריחה במקומות הנמוכים מתחילה מוקדם יותר, כחודש לפני הפריחה בהרים הגבוהים. 

שכיח במעזבות, בבתי הגידול הפתוחים בחבל הים-תיכוני, וניכר בעיקר בצידי דרך. ממיני השום הנפוצים ביותר בישראל. ריחו - ריח שום עז, הנודף בחוזקה עם פציעת איברי הצמח.

השום נזכר במקרא "זכרנו את הדגה אשר נאכל במצרים... ואת השומים" (), והיה בתקופת התלמוד מאכל עממי אהוב. 

הצמח מקובל ברפואה העממית, ומשמש לריפוי מחלות דרכי העיכול, להרחקת תולעי מעיים, וכן לטיפול בטחורים ולריפוי פצעים (כשהוא ספוג בתחבושת).

שום גבוה הוא ערך טבע מוגן בישראל.

==ראו גם==
*כרישה

== קישורים חיצוניים ==

==הערות שוליים==

150px
קטגוריה:טקסונים שתוארו בידי קארולוס ליניאוס
קטגוריה:שום (סוג)
קטגוריה:ערכי טבע מוגנים בישראל: צמחים
קטגוריה:פרחים סגולים בארץ ישראל
קטגוריה:צמחים שתוארו ב-1753
אבנט

מדי לגיון הזרים הצרפתי]]
הנסיך ויליאם עוטה את אבנט מסדר הבירית]]
אבנט הוא סרט רחב עשוי מבד המעטר בגדי שרד טקסיים. לעיתים נחגר במתניים (אך לא נועד להחזיק את המכנסיים), לעיתים נמתח באלכסון מכתף אלי מותן. משמש גם כאביזר נוי אופנתי.
האבנט גם נלבש באירועים רשמיים תחת טוקסידו מהודר,ובכך מוסיף לרשמיות של הלובש אותו.
האבנט גם נלבש על ידי אומנים ובעיקר על ידי חזנים, בקונצרטים ובאירועי תרבות. 

==ביהדות==

אבנט הוא אחד מארבעה בגדי כהונה שהיו הכהנים לובשים בשעת העבודה בבית המקדש. האבנט היה עשוי מחוטי פשתן הטוויים יחד עם חוטי צמר הצבועים בצבעי תכלת, ארגמן ותולעת שני. כיום מקובל אצל חלק מהגברים החרדים ללבוש אבנט המכונה גרטל, בדרך כלל רק במהלך התפילה.

==קישורים חיצוניים==

* 

קטגוריה:חגורות
קטגוריה:בגדי גברים
תגובות מצומדות

תגובות מצומדות (באנגלית: Coupled reactions) הן תגובות כימיות אשר מתרחשות יחד<ref></ref>. עצם הצימוד מאפשר את קיומן של התגובות באופן ספונטני.
תהליכים מטבוליים רבים (לדוגמה גליקוליזה) מותנים בצימוד תהליכים בהם משתחררת אנרגיה חופשית (כלומר תהליכים אשר אינם דורשים השקעה של אנרגיה לקיומם, 0>ΔG) לבין תהליכים הדורשים השקעה של אנרגיה (ΔG>0). <br />הצימוד יכול להתרחש בשתי דרכים שונות: צימוד באמצעות מטבוליט משותף, וצימוד באמצעות מנגנון.

==צימוד על ידי מטבוליט משותף==
כדי שהצימוד יצא לפועל יש צורך במטבוליט משותף לשני התהליכים. כך לפי עקרון לה שטליה התגובה הספונטנית תדחוף או תמשוך את התגובה השנייה. בדרך כלל המולקולה המשמשת לצימוד תהליכים בתא היא ATP<ref></ref>.

==צימוד על ידי מנגנון==
צימוד בעזרת מכניזם של אנזים הכופה אינטראקציה בין שתי ריאקציות. לדוגמה, האנזים (הידוע כ-GAPDH). האנזים מצמד תגובת חמצון אשר מועדפת מבחינה תרמודינמית ותגובת זרחון אשר לא מועדפת תרמודינמית. הצימוד נעשה על ידי יצירת תוצר ביניים (תיואסטר) לא יציב, בעל אנרגיה גבוהה יחסית, וכך מאפשר את המשך התגובה משום שהוא מקטין את אנרגיית השפעול הדרושה לזרחון.

==דוגמה==
תהליך הגליקוליזה הוא דוגמה למסלול מטבולי המבוסס על צימוד תגובות. הגליקוליזה מורכבת מעשרה שלבים אנזימטיים. שלוש תגובות מתוכם הן המניעות של כל המסלול המטבולי. הן תגובות ספונטניות בעלות 0>>ΔG וכך הן דוחפות ומושכות את שאר התגובות הלא ספונטניות.

==ראו גם==
*מטבוליזם
*בקרות אנזימטיות

== הערות שוליים ==

מצומדות
קטגוריה:זרזים
דגל קוסובו

דגל הרפובליקה של קוסובו (בסרבית: Zastava Kosova; באלבנית: Flamuri i Kosovës) הוא הדגל הלאומי של קוסובו. 

== היסטוריה ==
למרות הקמת המחוז האוטונומי של קוסובו ב-1944, לא היה למחוז דגל עצמאי מדגל הרפובליקה הסוציאליסטית של סרביה, ונאסר על האלבנים להשתמש בדגלם. ב-1969, במסגרת הרחבת האוטונומיה של החבל, הותר לאלבנים להשתמש בדגל אתני בו צורף הכוכב האדום לדגל אלבניה. 

במהלך התפרקות יוגוסלביה, החזיקו שתי הקבוצות הלאומיות בחבל בדגליהם: הסרבים השתמשו בטריקולור בצבעי הלאומיות הכלל-סלאבית, אדום-לבן-כחול, בעוד האלבנים השתמשו בדגל אלבניה, שמשנות השישים שמש כדגל האתני האלבני. 

ב-1991 הוקמה רפובליקת קוסובו האלבנית, והיא השתמשה לדגלה בדגל אלבניה בו הנשר מוסט שמאלה. הרפובליקה נפלה לאחר פלישת הכוחות הסרביים עליה ב-1999. 

העיצוב מבוסס על הצעה שהוגשה בתחרות שערך האו"ם ביוני 2007, שהניבה כ-1000 הצעות שונות. תנאי התחרות קבעו כי הדגל המוצע לא יכלול את הסמל הלאומי האלבני או הסרבי, ולא יהיה מבוסס באופן בלעדי על צבעי הדגל האלבני (אדום-שחור) או הסרבי (תכלת-לבן-אדום). 

הדגל אומץ על ידי קוסובו מיד עם הכרזת העצמאות של המדינה ב-17 בפברואר 2008. 

סרביה, הטוענת לריבונות על קוסובו בתור אזור אוטונומי, והיא רואה בדגלה את דגל האזור. 

== עיצוב ==
הדגל מכיל את מפת קוסובו זהובה כשמעליה ששה כוכבים לבנים המעוצבים בקשת על רקע כחול. ששת הכוכבים מסמלים את הקבוצות האתניות העיקריות במדינה: אלבנים, בוסניאקים, גוראנים, סרבים, טורקים וצוענים. קיימות טענות לא רשמיות שהכוכבים מייצגים את ששת חבלי אלבניה הגדולה: אלבניה, קוסובו, אזורים במערב מקדוניה הצפונית, צפון יוון ודרום מונטנגרו, ועמק פרסבו בסרביה.

העיצוב מזכיר בצבעיו ובעיצובו את דגל בוסניה והרצגובינה. גם בוסניה והרצגובינה הייתה נתונה לשלטון זמני בחסות האו"ם, ודגלה עוצב בהשראת האיחוד האירופי, ומתוך כוונה לייצג את מגוון הקבוצות האתניות החיות בה.

== גלריה ==
<gallery>
קובץ:Flag of Albania (1939–1943).svg|דגל אלבניה תחת השלטון האיטלקי, שכללה גם חלקים מקוסובו
קובץ:Flag of Albania (1943–1944).svg|דגל אלבניה תחת השלטון הגרמני, שכללה חלקים מקוסובו
קובץ:Flag of SFR Yugoslav Albanian Minority.svg|דגל אתני של המיעוט האלבני במסגרת הרפובליקה הפדרלית הסוציאליסטית של יוגוסלביה (1969-1990)
קובץ:Flag of Kosova (1991–1999).svg|דגל רפובליקת קוסובו (1991-1999)
</gallery>

==ראו גם==

== קישורים חיצוניים ==

* 
* 

== הערות שוליים ==

קטגוריה:קוסובו
קוסובו
קוסובו
יצחק עמדי

הרב יצחק עמדי (ה'תרפ"ו, 1926 - ג' בטבת ה'תשע"ז, 1 בינואר 2017) היה מחנך, רב המושב עין העמק ומייסד המרכז הרוחני ליהודי כורדיסטן, בעל אות יקיר ירושלים לשנת 2000.

==ביוגרפיה==
נולד לשבתאי ולרחל בעיר עמדיה שבכורדיסטן העיראקית, על גבול טורקיה. בהיותו בגיל 8 החליטו הוריו לעלות לישראל והמתינו פרק זמן של שנתיים בעיר מוסול כדי לקבל אישור עלייה, ובה בעת הצטיין בבית הספר המקומי במוסול. לבסוף עלה עם הוריו לישראל, ומשפחתו התיישבה בעיר העתיקה שבירושלים. כאן התחנך בתלמוד תורה של עדת הספרדים, ולמד שם במשך כשנתיים. לאחר מכן עברה משפחתו להתגורר בשכונת הכורדים "זיכרון יוסף" בירושלים, הממוקמת במרכז העיר בפאתי שכונת נחלאות ובסמוך לשוק מחנה יהודה. לאחר מכן למד בישיבת פורת יוסף, ולאחר ארבע שנים עבר לישיבת מרכז הרב, שם למד אצל הרב יעקב משה חרל"פ. 

הוסמך לשוחט ובודק על ידי הרב מרדכי מיוחס, ראש השוחטים בירושלים, וסמיכתו אושרה גם על ידי הרב בן-ציון מאיר חי עוזיאל. בשנת 1947 (ה'תש"ז) החל לשמש כרב ושוחט במושב עין העמק. בתקופה זו העניק שירותי דת גם ביקנעם. כשהגיעה לישראל העלייה הגדולה מעיראק וכורדיסטן, נשלח אל מעברת הקסטל, שם התרכזו רובם של העולים, וארגן את תחום החינוך במעברה. גם כאשר הפכה המעברה להיות היישוב "מעוז ציון" היה עושה את דרכו מירושלים יום-יום למעוז ציון כדי לטפח את החינוך של הילדים במקום.

בראש מעייניו עמדה שמירת מורשת העדה הכורדית, ובשנת 1973 ייסד יחד עם הרב יצחק בראשי את המרכז הרוחני ליהודי כורדיסטן. עד צאתו לגמלאות בשנת 1976, שימש כמנהל בית הספר אריאל. בשנת 1979 קיבל אות "אזרח כבוד" מהמועצה המקומית מבשרת ציון על פועלו בתחום החינוך. בשנת 1992 תכנן את עיצובו המחודש של בית הכנסת "יחזקאל הנביא" שבשכונת "זיכרון יוסף" בירושלים, יחד עם האמנית זהבה בנימין. אף הקים במקום כולל אברכים מבני העדה הכורדית, שהוסמכו לרבנות בשנת 1995.

==ילדיו==
עמדי היה אב לשבעה ילדים. שניים מבניו הם אורי עמדי ויגאל עמדי.

== חיבורו ==
* חכמי כורדיסתאן - תיאור חייהם של רבני כורדיסטן, ירושלים ה'תשס"ה

== קישורים חיצוניים ==
* [http://www.kurdishjewry.org.il/ishim/amadi.html עמדי יצחק] , באתר ארגון יוצאי כורדיסטן בישראל
* [http://www.inn.co.il/News/News.aspx/331430 דברי הרב יצחק עמדי על רבו, הרב יעקב משה חרל"פ, יחד עם הרב שאר ישוב הכהן], באתר ערוץ 7
* [http://www.masa.co.il/article/1112/%D7%A6%D7%99%D7%99%D7%93%D7%99-%D7%94%D7%9E%D7%A0%D7%99%D7%99%D7%A0%D7%99%D7%9D/ ציידי המניינים], אודות פעילותו של הרב בבית הכנסת, באתר מסע אחר
* [https://www.jerusalem.muni.il/he/city/yakir/yakirlastyears/#f33 רשימת יקירי העיר ירושלים בשנת 2000], באתר עיריית ירושלים
* 
* 

קטגוריה:ישראלים ילידי כורדיסטן
קטגוריה:רבנים אורתודוקסים
קטגוריה:אנשי העלייה החמישית
קטגוריה:רבני מושבים
קטגוריה:ירושלים: רבנים
קטגוריה:בוגרי ישיבת פורת יוסף
קטגוריה:בוגרי ישיבת מרכז הרב
יצחק
קטגוריה:מבשרת ציון: רבנים
קטגוריה:מועצה אזורית מגידו: אישים
קטגוריה:יקירי ירושלים
קטגוריה:יהודים הקבורים בבית הקברות סנהדריה
קטגוריה:ישראלים שנולדו ב-1926
קטגוריה:ישראלים שנפטרו ב-2017
פאביו ג'וניור פריירה

פאביו ג'וניור פריירה (בפורטוגזית: Fábio Júnior Pereira; נולד ב-20 בנובמבר 1977) הוא כדורגלן עבר ברזילאי ששיחק בעמדת החלוץ.

== קריירה ==
פאביו ג'וניור גדל במדינת מינאס ז'ראיס בברזיל, והחל את הקריירה שלו ככדורגלן בקבוצה מקומית קטנה, עד שעבר בשנת 1997 לקבוצת קרוזיירו. כשעלה לקבוצה הבוגרת הבקיע שערים רבים, ולאחר שרשם 12 הופעות ו-8 שערים בנבחרת הצעירה של ארצו, זומן ג'וניור לנבחרת ברזיל בשנת 1998, ובסך הכל רשם בשנה שלאחר מכן שלוש הופעות במדי הנבחרת הלאומית.

בשנת 1999 עבר לקבוצה האיטלקית רומא תמורת סכום של 15 מיליון דולר. לאחר כמעט שנתיים ברומא, בהן לא הצליח להשתלב בקבוצה, חזר לקרוזיירו, ולאחר מכן שיחק גם בפלמיירס, ויטוריה דה גימארייש ואתלטיקו מיניירו. לאחר גיחות קצרות לליגות הבכירות ביפן ובקטר, הוחתם ג'וניור בקבוצה הגרמנית בוכום בשנת 2006. ג'וניור שיחק עונה אחת בקבוצה, והבקיע במדיה שלושה שערים בבונדסליגה.

לקראת עונת 2007/2008 הגיע ג'וניור לישראל וחתם בקבוצת הפועל תל אביב. את הופעת הבכורה שלו בקבוצה ערך מול שירוקי במסגרת מוקדמות גביע אופ"א. במחזור השני של ליגת העל הבקיע את שער הבכורה שלו, בהפסד 1–2 לבית"ר ירושלים באצטדיון בלומפילד. כבר בתחילת העונה נקלעה הקבוצה לתחתית הטבלה וג'וניור לא הצליח להבקיע שערים רבים, אך במחזור התשיעי העניק לקבוצה את ניצחונה הראשון באותה עונה, כשכבש את שער הניצחון (1–0) בדרבי מול מכבי תל אביב. ג'וניור הפך לאהוב על האוהדים כשכבש צמד בדקות האחרונות של הדרבי השני באותה עונה, והעניק לקבוצתו ניצחון 3–1, והוסיף שער נוסף בניצחון 3–1 על בית"ר ירושלים בסיבוב השלישי. בסך הכל כבש ג'וניור 11 שערים במדי הפועל תל אביב בכל המסגרות, והעפיל עם הקבוצה לגמר גביע המדינה. בתום העונה סיכם עם הנהלת הקבוצה על קיצוץ שכרו על מנת להישאר במועדון, אך לבסוף החתימה הקבוצה את החלוץ סמואל יבואה, ופאביו ג'וניור שוחרר מהפועל תל אביב.

בקיץ 2008 חזר פאביו ג'וניור לברזיל וחתם בקבוצת באהיה, ולאחר מכן שיחק בקבוצות נוספות בברזיל. בשנת 2010 חתם בקבוצת אמריקה מיניירו. בעונתו הראשונה במועדון כבש 19 שערים והעפיל עם הקבוצה לליגה הראשונה. בעונה שלאחר מכן כבש ארבעה שערים אך לא הצליח לסייע לקבוצה להינצל מירידה בחזרה לליגת המשנה, ובעונת 2012 כבש 14 שערים. בינואר 2014 עבר לקבוצת מינאס בוקה, וכעבור חמישה חודשים חתם בקבוצת בואה אספורטה, אך במדיה שיחק שלושה חודשים בלבד. לאחר חצי שנה שלא שיחק, ב-31 בינואר 2015 חתם בקבוצת גוארני MG. בינואר 2016 חתם בקבוצת וילה נובה, ובתום העונה פרש ממשחק פעיל.

==קישורים חיצוניים==

==הערות שוליים==

קטגוריה:חלוצי כדורגל ברזילאים
קטגוריה:כדורגלני נבחרת ברזיל
קטגוריה:כדורגלנים ברזילאים
קטגוריה:כדורגלני קרוזיירו
קטגוריה:כדורגלני רומא
קטגוריה:כדורגלני פלמיירס
קטגוריה:כדורגלני ויטוריה דה גימארייש
קטגוריה:כדורגלני אתלטיקו מיניירו
קטגוריה:כדורגלני אל-וחדה
קטגוריה:כדורגלני בוכום
קטגוריה:כדורגלני הפועל תל אביב
קטגוריה:כדורגלני באהיה
קטגוריה:כדורגלני אמריקה פוטבול קלוב (בלו הוריזונטה)
קטגוריה:ספורטאים ברזילאים באיטליה
קטגוריה:ספורטאים ברזילאים בפורטוגל
קטגוריה:ספורטאים ברזילאים ביפן
קטגוריה:ספורטאים ברזילאים בגרמניה
קטגוריה:ספורטאים ברזילאים באיחוד האמירויות הערביות
קטגוריה:ספורטאים ברזילאים בישראל
קטגוריה:כדורגלנים זרים בישראל
קטגוריה:ברזילאים שנולדו ב-1977
הרון (נהר)

הרון (בסלובקית: Hron) הוא נהר באורך 298 קילומטר במרכז סלובקיה במחוז באנסקה ביסטריצה, השני בגודלו בסלובקיה (אחרי ואה). ההרון זורם ממזרח הרי הטאטרה הנמוכים מערבה ואחר כך דרומה ונשפך לדנובה. ההרון עובר בין השאר ליד באנסקה ביסטריצה וזבולן.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סלובקיה: נהרות ונחלים 
קטגוריה:יובלי הדנובה
שפת הפרחים

[[לילך סגול מסמל "אהבה ראשונה" בשפת הפרחים]]
ה[[צבעוני מסמל "אהבה נצחית" בשפת הפרחים]]
שפת הפרחים או בלועזית פלוריוגרפיה היא צורת ביטוי באמצעות פרחים, שהייתה פופולרית בתקופה הוויקטוריאנית. השפה איפשרה לבטא רגשות שלא היה מקובל לבטאם מילולית.

בשפה זו, לכל פרח או צירוף של פרחים הייתה משמעות ספציפית. השימוש בשפה נעשה לרוב באמצעות זרי פרחים קטנים שניתנו כמתנות והיו אביזר אופנתי פופולרי באותה תקופה. אולם פרחים חיים לא היו האמצעי היחיד לשימוש בשפה. לעיתים נעשה שימוש בתמונת הפרח, ובפעמים אחרות שולבו שמות הפרחים בטקסטים אמנותיים או במכתבים.

==רקע היסטורי==
ייחוס של משמעות למיני פרחים היה מקובל לאורך אלפי שנים, והשימוש ב"שפת פרחים" היה מוכר בתרבויות מסורתיות ברחבי אירופה, אסיה והמזרח התיכון. צמחים ופרחים משמשים כסמלים בתנ"ך - במיוחד כנושאי מסר של אהבה או במשמעות של נאהבים ב"שיר השירים", כסמל לעם ישראל ולמשיח הממשמש ובא - וכן כסמל לישו בברית החדשה. ויליאם שייקספיר שייך משמעויות סמליות לפרחים בכתביו, במיוחד במחזה "המלט, נסיך דנמרק".

במהלך המאה ה-19 התעורר באנגליה הוויקטוריאנית ובארצות הברית עניין מחודש בשפת הפרחים, שמקורותיו בתקופה העותמאנית בטורקיה. בחצר הסולטאנים בקונסטנטינופול הייתה אובססיה לפרחי צבעונים, לאורך המחצית הראשונה של המאה ה-18. השימוש הוויקטוריאני בפרחים כשפת סתרים פרח לצד העניין הגובר בבוטניקה. בראשית המאה ה-19 הופיעו באירופה חיבורים ראשונים שקשרו בין פרחים מסוימים להגדרותיהם הסמליות. בשל ההתעניינות הגוברת בתחום, הודפסו לאורך המאה ה-19 מאות מהדורות של ספרים שעסקו בשפת הפרחים באירופה (במיוחד באנגליה ובצרפת), בארצות הברית ובדרום אמריקה.

==משמעויות של פרחים==
המשמעויות שיוחסו לפרחים מסוימים בתרבות המערבית היו מגוונות - כמעט כל פרח היה בעל הקשרים ומשמעויות רבים. במשך הזמן, נוצר קונצנזוס באשר למשמעות של מספר פרחים פופולריים. ההגדרות והמשמעויות שיוחסו לכל פרח נגזרו בדרך כלל מן המראה או ממחזור החיים של הפרח עצמו.

== אזכורים בספרות ==
ויליאם שייקספיר, ג'יין אוסטין, שרלוט ואמילי ברונטה וסופרת הילדים פרנסס הודג'סון ברנט, כמו גם אחרים, השתמשו בשפת הפרחים בכתביהם. שייקספיר השתמש במלה "פרח" יותר ממאה פעמים בסונטות ובמחזות שכתב. בהמלט, אופליה מזכירה ומסבירה את המשמעות הסמלית של פרחים שונים, ביניהם אמנון ותמר, רוזמרין רפואי, שומר פשוט, חינניות וסיגליות.
*בספר "The Thirteen Problems" של אגאתה כריסטי, נעזרת מיס מארפל בידיעותיה בשפת הפרחים כדי לפענח תעלומה. התרגום העברי יצא לאור בהוצאת מ. מזרחי בשנת 1967, בשם "תעלומת שלוש-עשרה המדרגות".
* הספר "שפת הפרחים" של ונסה דיפנבאו עוסק בשוזרת פרחים ששוזרת לפי שפת הפרחים. הספר כולל מילון לשפה בסופו.
*בספר הארי פוטר, סוורוס סנייפ, המורה לשיקויים, אומר להארי פוטר משפט תוך כדי השיעור, ג'יי קיי רולינג פרסמה אחר כך שהמשפט הזה אומר בשפת הפרחים: "אני מצטער על מותה של לילי". לילי היא אמו של הארי, שבה היה סנייפ מאוהב בצעירותו.

==קישורים חיצוניים==

==הערות שוליים==

קטגוריה:סמלים
קטגוריה:תקשורת
קטגוריה:הצפנה
קטגוריה:הממלכה המאוחדת: תרבות
קטגוריה:פרחים בתרבות
לוקאס ביגליה

לוקאס רודריגו ביגליה (בספרדית: Lucas Rodrigo Biglia; נולד ב־30 בינואר 1986 בעיר מרסדס, ארגנטינה) הוא כדורגלן ארגנטינאי המשחק בעמדת הקשר באיסטנבול בשאקשהיר.

==ביוגרפיה==

ביגליה החל את הקריירה בארחנטינוס ג'וניורס, מועדון אשר הצמיח רבים משחקניה המוכשרים של ארגנטינה. הוא שיחק בשורותיה 15 משחקים בטרם נרכש על ידי אינדפנדיינטה שהתמודדה על האליפות באותה שנה. ביגליה, קשר אחורי בתפקידו, נחשב לאחד השחקנים הטובים בליגה הארגנטינאית.

החלטתו לבחור באנדרלכט התקבלה בתמיהה שכן קבוצות מליגות בכירות יותר התעניינו בשחקן אך ביגליה נימק את החלטתו בכך שהוא "רוצה להתקדם לאט באירופה" ומעדיף לשחק ולצבור בניסיון בזירה האירופאית במקום לשבת על ספסלה של אחת הקבוצות הגדולות. ביגליה השתלב מהר בקבוצה וזכה באליפות ובתואר השחקן הצעיר הטוב ביותר בבלגיה בעונתו הראשונה.

ביגליה הצטיין גם בשורות הנבחרות הצעירות של ארגנטינה ושימש כקפטן הנבחרת עד גיל 17. הוא זכה עם הנבחרת עד גיל 20 במונדיאל הנוער בשנת 2005. ביגליה נכלל בין ארבעת שחקני הגיבוי לסגל הנבחרת האולימפית של ארגנטינה לקראת המשחקים בקיץ 2008. יחד איתו מופיע ברשימה גם חברו לקבוצה ניקולס פארחה. ב-23 ביולי 2013 חתם ל-5 שנים בקבוצה האיטלקית לאציו. ב-16 ביולי 2017 חתם לשלוש שנים במילאן. ב-14 בספטמבר 2020 חתם לשנתיים בפתיח קארגומרוק הטורקית.

== תארים ==
נבחרת ארגנטינה הצעירה
* גביע העולם לנוער - 1 (2005)

אנדרלכט
* אליפות בלגיה - 4 (2006/2007), (2009/2010), (2011/2012), (2012/2013)
* הגביע הבלגי - 2007/2008
* הסופר קאפ הבלגי: 2006, 2007, 2010, 2013

אישיים
* השחקן הצעיר הטוב בליגה - 2007

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני ארחנטינוס ג'וניורס
קטגוריה:כדורגלני אינדפנדיינטה
קטגוריה:כדורגלני אנדרלכט
קטגוריה:כדורגלני לאציו
קטגוריה:כדורגלני מילאן
קטגוריה:כדורגלני נבחרת ארגנטינה
קטגוריה:כדורגלני קופה אמריקה 2011
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:כדורגלני מונדיאל 2018
קטגוריה:כדורגלני איסטנבול בשאקשהיר
קטגוריה:כדורגלני פתיח קארגומרוק
קטגוריה:ארגנטינאים שנולדו ב-1986
גורם גידול

גורם גידול (אנגלית: Growth Factor), או הורמון גידול מתייחס לחלבון הממריץ חלוקת תאים והתמיינות תאים. בנוסף, חשובים גורמי גידול לוויסות מגוון תהליכים תאיים בגוף.
גורמי גידול פועלים בדרך כלל כמולקולות אות (סיגנל) בין תאים בדומה לציטוקינים
ולהורמונים, שנקשרים לקולטנים (רצפטורים) ספציפיים על פני תאי המטרה שלהם.
גורמי גידול שונים מזרזים חלוקה והתמיינות של תאים ספציפיים להם. דוגמה לכך הם חלבוני עצם מורפוגנים (Bone Morphogenic Protein) האחראים להמרצת ההתמיינות של תאי עצם וכן לתהליכי התפתחות רבים בעובר ובמערכת החיסון.

==דוגמאות לגורמי גידול==
גורמי גידול שייכים למשפחות שונות של סוגי חלבונים שמתאפיינות בדמיון מבני מסוים. ישנן עשרות סוגי משפחות של גורמי גידול. שתי דוגמאות הן FGF (ראשי תיבות באנגלית: Fibroblast growth factor "גורם גידול של פיברובלסט") ו-NGF (באנגלית: Nerve growth factor, "גורם גדילה עצבי").

==שימושים ברפואה==
בשני העשורים האחרונים נעשה שימוש מוגבר בגורמי גידול לשם טיפול במחלות דם ולב וכן במחלת הסרטן.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:חלבונים
קטגוריה:הורמונים
ציסטאין פרוטאז

שלבי מנגנון התגובה של ציסטאין פרוטיאזה
ציסטאין פרוטאז הוא אנזים מסוג פרוטאז המפרק פוליפפטידים (רצפים של חומצות אמינו). מנגנון הפעולה של הציסטאין פרוטאז מבוסס על ציסטאין תיול נוקלאופילי בשלשה (טריאדה) קטליטית.

==מנגנון קטליטי==
לציסטאין פרוטאז מנגנון פעולה אשר כולל ציסטאין תיול נוקלאופילי בשלשה קטליטית.

שלושת השלבים שבהם הציסטאין פרוטאז מפרק פוליפפטיד הם:
#שחרור פרוטון המימן מן התיול שבאתר הפעיל על ידי החומצה האמינית השכנה, לרוב היסטדין. 
#השייר נושא הגופרית, אשר איבד את הפרוטון והפך לשלילי תוקף את הפחמן הקרבונילי של הסובסטרט. בשלב זה נפתח הקשר האמיני בסובסטרט, השייר ההיסטדיני באנזים חוזר למצבו ההתחלתי עקב העברת הפרוטון אל הקצה האמיני המשתחרר. נוצר מצב הביניים התיואסטרי, כאשר הסובסטרט עוד קשור בקצהו הקרבוקסילי אל הציסטאין. 
#מתבצעת הידרוליזה של הקשר שבין הסובסטרט הנותר, לבין השייר הציסטאיני. כך מתקבלים שני תוצרי פירוק של הקשר האמיני, האתר הפעיל חוזר למצבו ההתחלתי ומוכן לקבל את מולקולת הסובסטרט הבאה.

==קבוצות אנזימים דומות==
החומצה האמינית ציסטאין
האתר הפעיל של הציסטאין פרוטאזות שתואר מעלה, דומה במבנהו לאתר החיתוך של הסרין פרוטאזות. האתר הפעיל של אנזימים מקבוצה זו גם הוא מכיל שלשה קטליטית דומה, אשר נבדלת בחומצה האמינית סרין במקום הציסטאין, דוגמת האנזים כימוטריפסין. זוהי דוגמה לאבולוציה מתכנסת, כאשר אנזימים שונים, הבנויים ממספר ורצף שונה של חומצות אמינו, פיתחו בסופו של דבר אתר פעיל המורכב מרצף דומה של 3 חומצות אמיניות. הדבר יכול להצביע על כך שזהו פתרון מוצלח מאוד ושימושי עבור מקרים רבים.

== בקרה על הפרוטאזות ==
הפרוטאזות מסונתזות בדרך כלל כמולקולות precursor גדולות וחסרות פעילות הקרויות זימוגן, כגון הסרין פרוטאזות טריפסינוגן, וכימוטריפסינוגן. הפרוטאזה משופעלת על ידי הסרה של קטע מעכב. מנגנון זה נועד לאפשר ייצור של האנזים במצב "בלתי מזיק" של זימוגן באיבר אחד, והפיכתו לפעיל רק באיבר אחר, ובכך למנוע נזקים אפשריים העשויים להיגרם לרקמות שלא נועדו לבוא עמו במגע.
מעכבי הפרוטאזות הם בדרך כלל חלבונים בעלי דומיין אשר חוסם, או חודר אל האתר הפעיל של האנזים, ובכך מונע את כניסת הסובסטרט. זהו מצב של עיכוב תחרותי, כאשר המעכב גם דומה מבחינה מרחבית לסובסטרט הספציפי. במצב של עיכוב בלתי תחרותי, המעכב נקשר אל אתר בקרה אלוסטרי, אשר אינו האתר הפעיל, אך חלק מהאנזים, ומשרה שינויי קונפורמציה המונעים את היקשרות הסובסטרט או ביצוע הקטליזה.

==ראו גם==
*סרין פרוטאז

==קישורים חיצוניים==

קטגוריה:אנזימים
קטגוריה:ביוכימיה
לואיס בלומפילד

לואיס מורטימר בלומפילד (באנגלית: Louis Mortimer Bloomfield; 1906–1984) היה עורך דין, איש עסקים ופילנתרופ ציוני, יהודי קנדי.

==עורך דין==
בלומפילד שימש כעורך דין והתמחה במשפט בינלאומי. בין השאר הועסק על ידי חברת "פיליפס ווינברג" ממונטריאול וכן נשלח בשירות מחלקת המדינה של ארצות הברית להונדורס הבריטית (כיום בליז) בשנת 1968 על מנת להעביר דיווחים מקרוב במהלך המאבק לעצמאות מהממלכה המאוחדת. בלומפילד אף נשאר בהונדורס הבריטית כיועץ ללא תשלום למפלגת האופוזיציה. הוא גם כתב מספר ספרים בתחום הדין הבינלאומי ובהם: "העימות הונדורס הבריטית גואטמלה" (1953) ו"מצרים, ישראל ומפרץ עקבה" (1957), בו הציג את הטענה כי חצי האי סיני שייך למדינת ישראל על פי המשפט הבינלאומי וההסכם הבריטי-טורקי מ-1906 לא היה חוקי.

==פעילות צבאית==
בעקבות המרד הערבי הגדול, אשר במהלכו תקפו הערבים גם את כוחות המנדט הבריטי, הזרימו הבריטים כוחות תגבור לארץ בסדר גודל שטרם נראה כמותו. מתוך רצונו לסייע בהקמת המדינה היהודית, התגייס בלומפילד לצבא בריטניה והצטרף לכוחות תגבור אלו. כך הגיע בשנת 1936 לארץ ישראל, ושרת תחת פיקודו של אורד צ'ארלס וינגייט בהקמת פלגות הלילה המיוחדות ואימון החיילים היהודים.

בשנת 1942 גויס בלומפילד למשרד לשירותים אסטרטגיים (שהפך לאחר כמה שנים לסוכנות הביון המרכזית – CIA) אשר הוקם על ידי הנשיא האמריקני רוזוולט. לבלומפילד ניתנה דרגת מייג'ור.

==פילנתרופיה==
בלומפילד היה פילנתרופ ציוני, ויחד עם אחיו ברנרד, באמצעות "קרן האחים בלומפילד", תרם רבות ליישוב הציוני ולמדינת ישראל בתחילת דרכה. בלומפילד ואחיו תרמו רבות לארגון הסתדרות הפועלים ובין השאר מימנה הקרן את הקמת אצטדיון בלומפילד בתל אביב. לבלומפילד אף הוענק ב-1967 פרס ההסתדרות. בלומפילד ואחיו הקימו את קרן ליידי דייוויס, הפועלת להבאתם של אנשי מחקר אקדמי לאוניברסיטה העברית בירושלים ולטכניון בחיפה. בלומפילד היה חבר בדירקטוריון מכון ויצמן למדע והוא בעל תואר דוקטור כבוד באוניברסיטה העברית ובאוניברסיטת בר-אילן.

על שמו ושם אחיו נקרא היישוב שדה ניצן שבנגב המערבי (תרגום של שם המשפחה בלומפילד – שדה פרחים).

==קישורים חיצוניים==
* [https://archive.today/20121218165640/ldft.huji.ac.il/upload/who/ אתר קרן ליידי דייוויס] ובו תיאור הקמת הקרן על ידי האחים בלומפילד
* [http://www.politicalfriendster.com/showPerson.php?id=6544&name=Louis-Mortimer-Bloomfield דף הפרופיל של לואיס בלומפילד] , באתר "פוליטיקל פרינדסטר"
* [https://web.archive.org/web/20080302062109/http://www.jfkmontreal.com/bloomfield.htm אתר קונספירציה לרצח קנדי] ובו מידע מפורט על לואיס בלומפילד. באתר מספר צילומים וכתבות על בלומפילד.
* [https://web.archive.org/web/20080208095644/http://www.spartacus.schoolnet.co.uk/JFKbloomfield.htm אתר קונספירציה לרצח קנדי] ובו מידע על לואיס בלומפילד הקושר אותו עם רצח קנדי

קטגוריה:אנשי עסקים יהודים קנדים
קטגוריה:נדבנים יהודים קנדים
קטגוריה:עורכי דין יהודים קנדים
קטגוריה:פעילים ציונים בקנדה
קטגוריה:אנשי המשרד לשירותים אסטרטגיים (OSS)
קטגוריה:אישים שעל שמם יישובים בישראל
קטגוריה:ילידי 1906
קטגוריה:קנדים שנפטרו ב-1984
קניון לב המפרץ

קניון סינמול, הידוע בעיקר בשמו הקודם, "קניון לב המפרץ", הוא מהקניונים הראשונים שנבנו בישראל. הקניון ממוקם במפרץ חיפה, מול צומת קישון וסמוך לצומת הצ'ק פוסט. חלקו הראשון הוקם בראשית שנות התשעים ונפתח לראשונה במאי 1991, וחלקו השני נפתח ביולי 2008.

הקניון נמצא בסמיכות לתחנת האוטובוסים "מרכזית המפרץ" ולתחנת רכבת שנבנתה במימון בעלי הקניון וקיבלה את שמו, "תחנת הרכבת לב המפרץ", עד יולי 2018, אז שונה שם התחנה לשם "מרכזית המפרץ".

== היסטוריה ==
בניית הקניון הושלמה בראשית שנת 1991. במהלך מלחמת המפרץ, ימים ספורים לפני פתיחתו המתוכננת של הקניון, הוא ספג פגיעה ישירה של טיל סקאד, שנורה מעיראק לעבר חיפה וכוון כנראה לבתי הזיקוק שנמצאים לא הרחק מן הקניון. במשך זמן מה הושאר דגם של הטיל כשהוא תלוי במקום הפגיעה, כאטרקציה תיירותית על מנת לאפשר למבקרים בקניון לצפות בו. בפרסומות מסוימות אף נכתב המשפט "למרות הטיל, עסקים כרגיל".

הקניון אכלס בעברו את ה"כיף כף לנד", מתחם שעשועים שהיה ממוקם בקומה השלישית וכלל מעין לונה פארק. המתחם נסגר באמצע שנות ה-2000 ובמקומו נפתח סניף של בית החולים הפרטי "אסותא". במקביל, פעל במקום קומפלקס של רשת "רב חן" שכלל 7 אולמות קולנוע.

בשנת 2001 הוקמה בשיתוף רכבת ישראל ובמימון מלא של יזמי הקניון (אז החברות א. דורי, שופרסל ואמפל) תחנת הרכבת לב המפרץ על שם מרכז הקניות (ב-2018 שונה שמה ל"תחנת הרכבת מרכזית המפרץ"). מתכנני התחנה התבקשו לעצב את מעבר הנוסעים כך שיעבור בתוך הקניון. זוהי התחנה הראשונה שהוקמה בשיטה זו (בעקבותיה הוקמה התחנה הסמוכה - תחנת הרכבת חוצות המפרץ - גם היא בשיטה דומה). התחנה החלה בפעילותה ב-6 בספטמבר 2001. 

==== מיתוג מחודש כ-Cinemall ====
הקניון במבט לכיוון הקריות, דצמבר 2020
קניון לב המפרץ קומה שנייה
ביולי 2008 עבר מרכז הקניות "מתיחת פנים" שכללה שיפוץ והרחבה של המבנה המקורי, ושמו שונה לשם הלועזי "Cinemall" (שילוב באנגלית בין המילה קולנוע - Cinema וקניון - Mall). חלקו החדש של הקניון הוא למעשה קומפלקס של 23 אולמות קולנוע משוכללים של רשת פלאנט, מה שהפך את הקניון לבית הקולנוע הגדול בישראל בעת הפתיחה. הקולנוע ב"סינמול" בולט על רקע מבחר מצומצם יחסית של אולמות קולנוע באזור הצפון ובחיפה בפרט, לאחר שרבים מהם נסגרו במהלך שני העשורים האחרונים של המאה ה-20 ובעשור הראשון של המאה ה-21.

בעשור השני של המאה ה-21, שטחו של הקניון עומד על 50,000 מ"ר והוא מאגד למעלה מ-150 עסקים וסניפים של רשתות קמעונאיות, לרבות בתי קפה, פאבים ומסעדות. שתי הקומות הראשונות מאכלסות חנויות, מרכזי בידור ואת בית הקולנוע פלאנט ואילו הקומה השלישית כוללת את בית החולים אסותא חיפה ומרפאות.

המבנה נמצא בבעלות החברות שופרסל, וחברת רם בקרה מימון והשקעות.
==חניה בחניון קניון לב המפרץ==
במשך שנים רבות החנייה בחניון של הקניון הייתה בחינם לכל באי הקניון, וגם לבאי תחנת הרכבת לב המפרץ. בשנת 2021 לערך הוגבלה החניה בחינם בחניון ל-3 שעות ראשונות בלבד. בשנת 2023 לערך שונתה החניה חינם רק לשעתיים ראשונות, שעה שלישית עולה 12 ש"ח, והחל משעה רביעית כל תוספת זמן של עד שעה עולה 3 ש"ח עד מקסימום של 60 ש"ח. נכים בעלי תן נכה, זכאים ל-5 שעות חניה בחינם. מבקרי מתחם בתי הקולנוע, זכאים ל-4 שעות חניה בחינם, ובתנאי שיציגו את כרטיס החניה בקופות בתי הקולנוע.
==ראו גם==
*צ'ק פוסט
*פלאנט

== קישורים חיצוניים ==

* 

==הערות שוליים==

סינמול
קטגוריה:רובע המפרץ
קטגוריה:כביש 4
גדוד טוביה

גדוד בני הישיבות שנודע בכינוי גדוד טוביה (על שם מפקדו), היה גדוד שפעל בירושלים עם קום מדינת ישראל, בחודשים מאי-נובמבר 1948. הגדוד היה פרי הסכמה של המרכז למפקד העם מצד אחד וועד הישיבות מצד שני בשיתוף עם הרבנים הראשיים לישראל וגאב"ד העדה החרדית. מטרת הגדוד הייתה שילובם של בני הישיבות שהתגוררו בירושלים במערך ההגנה על העיר.

==היסטוריה==
אנשי הישיבות הביעו חשש כי בני הישיבות בעיר ייהרגו בקרבות ההגנה עליה ובכך ייגדע נתח משמעותי מעולם התורה ששרד את השואה. מצד שני, בירושלים הנצורה היה מחסור בצעירים שיכלו להגן עליה. הסיכום שאליו הגיעו הצדדים היה כי עקב מצב החירום רוב בני הישיבות הכשירים יגויסו באופן חלקי ויעברו אימונים. לצורך כך הוקם הגדוד שבהמשך עבר לפעול בעיקר בביצורים. הבחורים בגדוד עד לגיל 23 עסקו בכך פעמיים בשבוע, שמונה שעות בכל פעם. המבוגרים יותר תרמו לביצורים משמרת אחת של שמונה שעות מדי שבוע. למעשה חיילי הגדוד לא עברו אימונים בנשק, בשל התנגדות ראשי הישיבות ובשל חשש מפקדי הצבא מהקמת מחתרת חרדית. 

כמפקד הגדוד מונה טוביה ביר (אז בן 23; 1925–1988), שבהיותו חבר "ההגנה" קנה לו ידע צבאי ובהיותו בן למשפחה דתית (בוגר בית הספר חורב וישיבת קול תורה) היה בעל הרקע המתאים לעמוד אל מול בני הישיבות. שמו של הגדוד ניתן לו על-שם מפקדו.

בגדוד שירתו בני כל הישיבות בירושלים, ומכל קצות הקשת הישיבתית - ליטאים לצד חסידים ובני ישיבה מישיבת מרכז הרב. כך שירתו בגדוד אנשי נטורי קרתא, בני אדמו"רים, בני ראשי ישיבות ועוד.

בני הישיבות ששירתו בגדוד קיבלו "כרטיס כחול" שהעיד על שירותם בגדוד, ופטר אותם משירות חובה.

בחודש נובמבר 1948, משהתבסס צה"ל, ניתנה ההוראה לפרק את הגדוד.

במבט היסטורי, גדוד טוביה היה למעשה ראשיתו של הסדר תורתו אומנותו, המשחרר חלק מבני הישיבות משירות החובה בצה"ל.

==קישורים חיצוניים==
*
*[http://www.mhs.org.il/melel_n/tchumei%20daat/machshevet/machshevet_word_tashsa/avodot%20gmar/tom%20klipper.doc "קונפליקט גיוס בני הישיבות"] (כולל מכתבים בקשר לגיוס בני הישיבות ב-1948)
* 
* [http://kvarhaya.blogspot.com/2017/10/blog-post.html רשימה חלקית של חיילים בגדוד והישיבות מהן הם הגיעו] בכבר היה לעולמים

==הערות שוליים==

טוביה
קטגוריה:גיוס בני ישיבות לצה"ל
קטגוריה:המערכה על ירושלים במלחמת העצמאות
טוביה
מגדל עוז (ביצור)

מגדל עוז ב[[טירת רוצ'סטר.]]
מגדל עוז הוא מצודה שהייתה המבנה המרכזי של מבצרים וטירות בימי הביניים. בה חיו האדון ובני משפחתו, בה נמצאו חדרי השינה והאירוח, המשרדים, הנשקייה ומחסן, ובמרתף היה הצינוק. המצודה הייתה לרוב מבוצרת בנפרד ממערכי ההגנה של המבצר, וכללה מגדלים בצורים החולשים על מערכת ההגנה של המבצר. היא תוכננה כמבצר בתוך מבצר על מנת לאפשר להמשיך להגן גם אחרי שהחומה הראשונה נפרצה.

באנגלית מכונה מגדל העוז בשם Keep (שמורה) ובצרפתית Donjon. בעברית היא מכונה לעיתים גם מצודה ושמורה.

<gallery widths="200" heights="150">
קובץ:Tower of London White Tower.jpg|המגדל הלבן של מצודת לונדון
קובץ:Chateau-falaise-calvados.jpg
קובץ:Trim Castle Gesamt.jpg
</gallery>

==קישורים חיצוניים==

* 
* 

קטגוריה:ביצורים
מבנה רביעוני

היררכיית המבנה של חלבונים
המוגלובין, דוגמה קלאסית למבנה רביעוני, ארבעה חלבונים (סלילי α צבועים בסגול וירוק זית), לכל אחד קשורה קבוצת הם (ירוק), הפעילות תלויה במידה רבה במבנה הרביעוני

המבנה הרביעוני הוא מונח בביוכימיה המייצג את הסידור המרחבי של תצמיד (קומפלקס) חלבוני המורכב ממספר שרשראות פוליפפטידיות. כל שרשרת פוליפפטידית בתצמיד האוליגומרי נקראת תת יחידה. המבנה הרביעוני מתייחס בעיקר אל מספר תתי היחידות וסוגן, סידורן במרחב וביחס זו אל זו ואל אזורי המגע ביניהן. 
* ישנם חלבונים שאין להם מבנה רביעוני (כיוון שהם בנויים משרשרת פוליפפטידית אחת בלבד) בעוד שידועים חלבונים שהם תצמיד (קומפלקס) של מספר רב (מעל 10) תתי יחידות.
* תתי היחידות יכולות להיות זהות זו לזו (הומואוליגומר או בקיצור הומאומר) או שונות זו מזו (הטרואוליגומר או בקיצור הטרומר).
* כאשר החלבון הוא אנזים ניתן לקבוע אילו תתי יחידות הן בעלות פעילות מזרזת, ואילו תתי יחידות (אם קיימות) משמשות לתפקיד בקרתי בחלבון (תתי יחידות רגולטוריות). זאת אומרת, שהקומפלקס החלבוני, לא יעבוד נכון או שלא יעבוד כלל, ללא אחת מתת היחידות.

==השפעת המבנה הרביעוני על הפעילות==
בחלבונים רבים (כגון חלבון ההמוגלובין) ניתן לאפיין יותר ממבנה רביעוני אחד. המבנים הרביעוניים השונים מאופיינים לרוב עם מצבי פעילות או זיקה שונים של החלבון לליגנד או לסובסטרט אותו הוא קושר.

==טכניקות לקביעת המבנה הרביעוני==
המבנה הרביעוני של חלבונים נקבע באמצעות שתי שיטות עיקריות
*קריסטלוגרפיה – טכניקה בה החלבון מגובש ומבנהו נקבע על פי פיזור קרני X המוקרנים על גבי הגביש.
*תהודה מגנטית גרעינית – טכניקה בה נקבעים מבנים של חלבונים בתמיסה, באמצעות התכונות המגנטיות (מצב הספין) של הגרעין.

==דוגמאות==
*המוגלובין הוא טטרמר, כלומר חלבון הבנוי מארבע שרשראות פוליפפטידיות (ארבע תתי יחידות).
*אספרטט טראנסקרבמוילאז (ATCase) – חלבון הטרואוליגומרי הבנוי מתריסר שרשראות פוליפפטידיות: שש מזרזות ושש מווסתות.
*דנ"א פולימראז

==ראו גם==
*קיפול חלבונים
*מבנה ראשוני
*מבנה שניוני
*מבנה שלישוני

==קישורים חיצוניים==

==הערות שוליים==

קטגוריה:ביוכימיה
דורותאה הקדושה

דורותאה (נולדה בין 279 ל-290 - מתה ב-6 בפברואר, בין 305 ל-311) היא קדושה בנצרות הקתולית אשר מתה על דתה. 

קיים מעט מאוד מידע היסטורי המבסס את הכתוב עליה בסיפורי הקדושים. דורותאה נולדה וחיה בקייסרי (כיום בטורקיה). פירוש שמה הוא "מתת האל". בזמן רדיפות הנוצרים על ידי הקיסר דיוקלטיאנוס, נעצרה אף היא. לדורותאה ניתנה, על פי האגדה, הבחירה בין נישואין ומוות. דורותאה סירבה להתחתן, וטענה כי היא כבר "נשואה לישו". היא נכלאה עם שתי נוצריות לשעבר אשר נטשו את הדת; אך תחת זאת שהן ישכנעו אותה לנטוש את הנצרות, שכנעה היא אותן להתנצר מחדש. דורותאה נידונה למוות בעריפת ראש לאחר עינויים קשים. בצועדה לגרדום, הקניט אותה שופטה, תאופילוס, כי תשלח לו פרחים ופירות מן הגינה של ישו. דורותאה, שראתה ילדה עם פרחים ופירות בצד הדרך, ביקשה ממנה לתת אותם לתאופילוס. הילדה הייתה למעשה מלאך, ולאחר שתאופילוס ראה את הפרחים והפירות, הוא התנצר בעצמו ומת כמרטיר.

==קישורים חיצוניים==

קטגוריה:קדושות נוצריות
קטגוריה:קדושים נוצרים
קטגוריה:ילידי 279
קטגוריה:נפטרים ב-311
אהרון בן שמעון

הרב אהרון בן שמעון (ה'תר"ך, 1860– ה'תש"ט, 1949) היה רבה הראשי של צפת וראש "ישיבת מרן הבית יוסף", רבה של הקהילה הספרדית בהונגריה ושליח עיר הקודש צפת בבוכרה.

==ביוגרפיה==
נולד בצפת, בנם של מזל-טוב והרב שלמה (סאלם) בן שמעון.

עקב המצב הכלכלי הקשה של העדה הספרדית ומוסדותיה בצפת, יצא לחוץ לארץ בשליחות רבני צפת, כשד"ר, כדי לעורר את אחיו לטובת ארץ ישראל והעיר צפת. בכל מסעותיו הרבים בעולם, דאג קודם כל לייסד ישיבה במקום ולהצמיח גדולי תורה בכל אתר ואתר.

בשנת תרס"א חזר לצפת ונתמנה לעמוד בראשות ישיבתו של שם "מרן הבית יוסף" (רבי יוסף קארו). ישיבה זו המשיכה להתקיים בצפת עד הרעש הגדול שבו נחרבו בתי המדרש בעיר, ולאחר שיפוץ המקום על ידי רבי יצחק גויטע מעיר טריאסט קבע בה מחדש את ישיבת מרן הבית יוסף.

עם כינונה של הרבנות הראשית בארץ ישראל מונה לרב ראשי ואב"ד צפת והגליל.<ref>, עמ' 53</ref> לאחר פטירתו נקרא על שמו רחוב בעיר העתיקה בצפת.

אחיינו היה הרב מנצור בן שמעון.

== לקריאה נוספת ==
* דפי פרשת שבוע "שמן משחת קודש"- מדברי תורתו של רבי אהרון בן שמעון, ז' טבת תשס"ח, יו"ל על ידי בית הוראה שמן המשחה, בני ברק

==קישורים חיצוניים==
* [http://safed-israel.co.il/he/הסטוריה-ומידע/רבנים-בהיסטוריה/item/69-רבי-אהרון-בן-שמעון רבי אהרון בן שמעון], באתר צפת עיר הקודש

== הערות שוליים ==

קטגוריה:צפת: רבנים ראשיים
קטגוריה:אנשי היישוב הוותיק ילידי ארץ ישראל
קטגוריה:שד"רים
אהרון
קטגוריה:ראשי ישיבה ספרדיים
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
קטגוריה:נפטרים ב-1949
ועד חלוצי יסוד המעלה

סמל ועד חלוצי יסוד המעלה

ועד חלוצי יסוד המעלה (בצרפתית: Avant-garde comité pour la colonisation de la palestine) הוקם ביפו בכ"ח באדר תרמ"ב - 9 במרץ 1882, על ידי זלמן דוד ליבונטין, במטרה לרכוש קרקעות בארץ ישראל, לקיים התיישבות חקלאית של יהודים ולייסד מושבה ליוצאי רוסיה.

==הרקע להקמת הוועד==

משנת 1880 ואילך הגיעו ליפו שליחים של קהילות וקבוצות שבקשו להקים מושבה בארץ ישראל. זלמן דוד ליבונטין מספר כי השליחים לא הבינו את שפת הארץ ואת שיטת קניית הקרקעות ואז "הסרסורים השונים מאחינו מארץ הקודש, אשר למדו מעט לדבר ערבית, יסובו אותם כדבוֹרים". הוא הגיע למסקנה כי השיטה הקיימת לאיתור קרקעות וביצוע עסקות אינה טובה להתיישבות היהודית. לרוכש הזר היו מגבלות:

# לא ידע איזה מקומות בארץ מתאימים להתיישבות חקלאית.
# ה"סרסורים" אינם עושים תפקידם באמונה. הם מבקשים למכור אדמה בכל מחיר, ללא מסירת כל הפרטים.
# גם אם יימצא חלקה מתאימה הוא לא יודע איך לקנות ואיך מכינים עסקת רכישה. 
# כישלון של השליח במציאת הקרקע וההפסד הכספי הכרוך בכך גרם לביטול התוכניות לעלייה לארץ ישראל.

ב-9 במרץ 1882 ייסדו זלמן דוד ליבונטין ויחיאל מיכל פינס את "ועד חלוצי יסוד המעלה", שמטרתו הייתה יישובה של ארץ-ישראל ומגמתו לייעץ למתיישבים החדשים. בראש הוועד עמד זלמן דוד לבונטין, וחיים אמזלאג היה נשיא הכבוד.

==סיור חברי הוועד==
ב-19 במרץ 1882, יצאו חברי הוועד לסיור בשפלת יהודה על מנת לבחון קרקעות העומדות למכירה. תחילה הגיעו לוואדי חנין, יישובו לעתיד של ראובן לרר, והתאכסנו בביתו של האיכר הגרמני שהתגורר שם. הם המשיכו לכפר הערבי איסדוד ולנו אצל ארמני בעל טחנת קמח. הגיעו עד לעזה. בעזה ניהלו משא ומתן עם הפחה של העיר על התיישבות בסביבות העיר, המשיכו לדיר אל בלח, ואזור בו יושבים בדואים אך לא מצאו נחלה מתאימה להתיישבות. הם עלו לירושלים אל מנהיג הטמפלרים שהמליץ בפניהם שייבנו המושבה, בעדיפות ראשונה, בית ספר ובית כנסת. לאחר בדיקת חלקה נוספת שהוצעה למכירה בדרך שבין רמלה לבין ירושלים הגיעו למקום המיועד למושבה, אדמת עיון-קרא, 12.5 ק"מ דרומית ליפו על שטח של 3,340 דונם במחיר 15 פרנק הדונם, עליה נבנתה המושבה ראשון לציון. סגן הקונסול הבריטי ביפו, ר' חיים אמזלאג רכש, על שמו, את האדמה.

רכישת הקרקע למושבה הראשונה ראשון לציון הייתה הפעילות החשובה של ועד חלוצי יסוד המעלה.

== לקריאה נוספת ==
* זלמן דוד ליבונטין, ייסוד המושבה ראשון לציון 1882 - 1883, (בתוך) זכרונות ארץ ישראל, העורך : אברהם יערי, פרק ל"ח
* משה סמילנסקי, פרקים בתולדות היישוב - כרך א' ואחרים, תל אביב הוצאת דביר - תל אביב, 1939

קטגוריה:העלייה הראשונה
קטגוריה:ראשון לציון: היסטוריה
קטגוריה:חברי ועד חלוצי יסוד המעלה
באנסקה ביסטריצה (מחוז)

מחוז באנסקה ביסטריצה (בסלובקית: Banskobystrický kraj) הוא אחד משמונת המחוזות של סלובקיה, הנמצא במרכז סלובקיה. שטחו של מחוז באנסקה ביסטריצה הוא 9,455 קמ"ר אשר ברובם הרריים ועל כן צפיפות האוכלוסין בו (69.81 נפש לקמ"ר) הוא הנמוך ביותר בסלובקיה. בדרום המחוז נמצא אזור מישורי גדול בסמוך לגבול עם הונגריה. 34.82% משטח המחוז הוא שמורות טבע הכוללים בין השאר את אזור הטאטרה הנמוכה. 

החלק הדרומי של האזור ראוי לציון מעל לכל בשל חורבות טירות רבות (Fiľakovo, Divín, Modrý Kameň, Čabraď) ועיירות הכרייה Banská Štiavnica (אנדרטה של אונסק"ו) וקרמניצה. האטרקציות הגדולות ביותר במחוז: אנדרטאות תרבותיות והיסטוריות בעיירה Banská Bystrica, אתרי סקי בדונובלי ובחופוק-דרום, ספא בדודינצה, קובצ'ובה, Sklené Teplice ו- Sliač, Banská Stiavnica.<ref></ref> 

כלכלת המחוז מתבססת על תעשיית עץ הנלווית ליערות הנרחבים במחוז וכן על מכרות מתכת ותעשיית מתכת, האחראית ל-60% מהייצוא מהמחוז. תעשיות נוספות במחוז הן חקלאות במישורים הדרומיים וכן תעשיית מזון, תרופות, טקסטיל וחומרי בנייה. 

המחוז מחולק ל 13 נפות ו 516 יישובים, שמהם 24 נחשבים ערים, בהם מתגוררים 660,110 תושבים. הערים הראשיות במחוז הם באנסקה ביסטריצה בירת המחוז, זבולן, רימבסקה סובוטה ולוצ'נץ. במחוז 338 בתי ספר יסודיים, 25 בתי ספר תיכוניים ו 61 בתי ספר מקצועיים.

==קישורים חיצוניים==

* 
* [https://web.archive.org/web/20080208230623/http://www.vucbb.sk/ganet/vuc/bb/lang.nsf אתר המחוז], באנגלית

== הערות שוליים ==

קטגוריה:סלובקיה: מחוזות
מתחם בקיפול חלבון

מבנה רביעוני של החלבון המוגלובין, המורכב משני סוגים של מתחמים זהים
מתחם הוא מושג בביוכימיה המתאר אלמנט של המבנה השלישוני של החלבון. אלמנט המהווה מבנה יציב ועצמאי יחסית, כולל מספר מבנים שניוניים. 

מספר מתחמים מרכיבים את המבנה הרביעוני של החלבון השלם. על פי ההגדרה, מתחם חלבוני הוא יחידת קיפול עצמאי, דהיינו קיפולו מתרחש עצמאית וללא תלות בחלקי החלבון האחרים.

מתחם מסוים יכול להופיע במספר חלבונים שונים, קרובים אבולוציונית. גודלו של מתחם אחד יכול לנוע בין 25 לבין מאות ואף אלפי חומצות אמינו. 

== תפקיד ביולוגי ==
לעיתים קרובות למתחם קיימת פונקציה ביולוגית והוא מסוגל לפעול גם באופן עצמאי. לדוגמה ארבע יחידות הגלובין המרכיבות את ההמוגלובין, אך יחד עם זאת פעילות ביולוגית אופטימלית מתקבלת בשילוב של האינטראקציות בין המתחמים השונים. 

חלבונים רבים מורכבים ממספר יחידות של מתחמים זהים, הפועלים יחד, כמו ההמוגלובין. במקרים אחרים, מתחמים מכמה סוגים שונים מתאגדים יחד ויוצרים חלבון מתפקד, לדוגמה האנזים ATCase, או האנזים פירוואט קינאז.

למתחם, בנוסף לתפקודו הביולוגי הספציפי (כגון זרחון, קטליזה, אקטיבציה והשבתה (- regulatory domain)), חשיבות רבה בתיווך אינטראקציות בין חלבונים, על ידי קישור למקטעים פפטידים בחלבון הנקשר, אך בעיקר על ידי קישור למתחמים אחרים בחלבון הנקשר.

== מחקרים ראשונים ==
הרעיון של המתחם הוצע לראשונה ב-1973 על ידי Wetlaufer בעיקר בעקבות לימודי קריסטלוגרפיה בקרני X של מבני האנזימים פפאין וליזוזים. Wetlaufer תיאר לראשונה את המתחם כיחידה אשר הקיפול שלה מתרחש באופן עצמאי. 

בשל היותם יציבים באופן עצמאי, ניתן בעזרת שיטות של הנדסה גנטית לצרף אל חלבון מסוים מתחם הלקוח מחלבון אחר, ובכך ליצור חלבון כימרי.

==קישורים חיצוניים==

== הערות שוליים ==

קטגוריה:תרכובות ביוכימיות
קטגוריה:חלבונים
אוקסלואצטט

אוקסלואצטט
אוקסלואצטט (oxaloacetate) היא תרכובת אורגנית בעלת הנוסחה הכימית HO<sub>2</sub>CC(O)CH<sub>2</sub>CO<sub>2</sub>H. אוקסלואצטט משמשת בטבע כמטבוליט ביניים בתהליך הגלוקונאוגנזה ובמעגל קרבס ומעגל האוראה.

==קישורים חיצוניים==

קטגוריה:תרכובות אורגניות